

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 25.aprīlī **Nr.245**

 (prot. Nr.18, 5.§)

**Par līdzekļu piešķiršanu no pamatbudžeta programmas**

**„Eiropas Savienības un citu finanšu instrumentu finansētie projekti”**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, ņemot vērā 2018.gada 23.oktobra Līgumu Nr.D-2018/868, 2017.gada 19.decembra Daugavpils pilsētas domes Iepirkuma komisijas sēdes protokolu Nr.4, Daugavpils pilsētas domes Finanšu komitejas 2019.gada 17.aprīļa sēdes protokolu Nr.11, atklāti balsojot: PAR – 11 (J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pašvaldības pamatbudžeta programmas „Eiropas Savienības un citu finanšu instrumentu finansētie projekti” 12 820 EUR (divpadsmit tūkstoši astoņi simti divdesmit *euro*) Daugavpils pilsētas domei (reģ.Nr.90000077325, juridiskā adrese: K.Valdemāra iela 1, Daugavpils) investīciju projekta „Energoefektivitātes paaugstināšana Daugavpils pilsētas izglītības iestādes ēkā Marijas ielā 1E, Daugavpilī”, Nr.4.2.2.0/18/I/007 un projekta „Energoefektivitātes paaugstināšana Daugavpils pilsētas pašvaldības ēkā, Raiņa ielā 27, Daugavpilī”, Nr.4.2.2.0/17/I/057 līdzfinansējuma nodrošināšanai.
2. Apstiprināt Daugavpils pilsētas domes pamatbudžeta programmas „Eiropas Savienības un citu finanšu instrumentu finansētie projekti” tāmes grozījumus 2019.gadam saskaņā ar pielikumu.

Pielikumā: Daugavpils pilsētas domes pamatbudžeta programmas „Eiropas Savienības un citu finanšu instrumentu finansētie projekti” tāmes grozījumi 2019.gadam.

Domes priekšsēdētājs *(personiskais paraksts)* A.Elksniņš